# Annie Leibovitz

### A Wikipédiából, a szabad lexikonból.

Annie Leibovitz (eredeti nevén Anna-Lou Leibovitz) (szül: 1949. október 2., Westport, CT, USA) amerikai fotográfus, elsősorban zenészekről és más hírességekről készült portréfotóiról híres.

Vállaltan leszbikus, hosszú évekig Susan Sontag írónő volt az élettársa,[1][2] annak 2004-ben bekövetkezett haláláig.

## [szerkesztés] Karrierje

Leibovitz 13 éven át (1970–1983) volt a Rolling Stone zenei magazin fotósa, ezalatt lett világszerte ismert. 1975-ben hivatalos fotósként kísérte világkörüli útján a Rolling Stones együttest.

A 80-as években kilépett a rock-fotós skatulyából, reklámkampányokhoz és könyvekhez is fotózott, számos díjat is nyert. 1983-ban elhagyta a Rolling Stone-t és - immár exkluzív szerződés nélkül - a Vanity Fair magazinnak kezdett dolgozni, legtöbb munkája jelenleg is itt jelenik meg.

Több könyvet (fotóalbumot) is kiadott, ezek a Women, Olimpic Portraits, Dancers, American Music, Photographs 1970–1999, Stardust.

Ő volt a második fotós, akinek még életében önálló kiállítást szentelt a Washington-i National Portrait Gallery.

## [szerkesztés] Jelentősebb fotói

- John Lennon 1980 - Lennon halálának reggelén készült, ez az "utolsó fotó" Lennonról (Ez csak bizonyos szempontból igaz, ugyanis egy másik fotóriporter később még lefényképezte Lennont, amint a háza előtt autogrammot ad Mark Chapman-nek, későbbi gyilkosának, de az a fotó nem jelent meg). Leibovitz képén az ágyon ruhában fekvő Yoko Ono-t öleli át a meztelen Lennon. A kép a Rolling Stone címlapja lett.

- Demi Moore - meztelenül, a testére festett ruhában.
- Whoopi Goldberg - egy fürdőkádnyi tejben fekve, felülről fotózva
- Az első hivatalosan közölt fotók Tom Cruise és Katie Holmes gyermekéről, Suri-ról (2006)

## [szerkesztés] Külső hivatkozások

- Életrajza és fotói a Temple Egyetem honlapján
- Annie Leibovitz - Celebrity Portraits (About.com)

## [szerkesztés] Jegyzetek

1. ^ Janny Scott: From Annie Leibovitz: Life, and Death, Examined (New York Times, 2006. október 6.)
2. ^ On Point: Photographer Annie Leibovitz (NPR, 2006. október 17.)

A lap eredeti címe "http://hu.wikipedia.org../../../a/n/n/Annie_Leibovitz_2ad9.html"

Kategóriák: Fotográfusok | Amerikaiak | LMBT személyek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Español
- Suomi
- Français
- Italiano
- Nederlands
- ‪Norsk (bokmål)‬
- Polski
- Português
- Українська